יצחק בואינו

הרב יצחק בואינו (סביב ה'ש"פ, 1620 - לפני ה'תנ"ה, 1695) היה פוסק הלכה, אב בית הדין ורבה של ירושלים במאה השבע עשרה. מחבר הספר 'שלחן מלכים'.

 קורות חייו 
נולד לאביו רבי אברהם. מקור המשפחה ככל הנראה מפורטוגל.ראו: מאיר בניהו, 'דור אחד בארץ', עמ' נא. גדל בירושלים, ולמד אצל רבי ישראל בנימיןראו: מאיר בניהו, מבוא ל'מאמרים - רבי שמואל גרמיזאן חייו וחיבוריו', עמ' ז. ובהערה 19 שם. ורבי יצחק צבאח.שלחן מלכים או"ח סימן תיז אות ט. סביב שנת ה'שצ"ט, נשא את ריקא בת רבי דוד בואינו שהיה מעשירי ליוורנו.ראו: מאיר בניהו, 'דור אחד בארץ', עמ' קעה. לאחר שנה, אשתו נפטרה, וזמן קצר לאחר מכן, גם ביתו היחידה נפטרה עמה.ראו שו"ת רבי יוסף מליריאה סימן כא. לא יאוחר משנת ה'תל"ז, שימש כאב בית הדין בירושלים, כשלצידו מכהנים הרב משה בן חביב, ורבי משה בן יעיש.ראו שו"ת מהר"ם בן חביב מפתחות אה"ע סימן ו. בשנים ה'תל"ט-ה'ת"םשנת תל"ט - ראו שו"ת אהל יעקב סימן נא. שנת ה'ת"ם - ראו: כ"י ספריית היברו יוניון קולג', סינסינטי, אוהיו, ארצות הברית Ms. 164 עמ' 24 [עימוד דיגיטלי]. ב'דברי פתיחה' לספר שלחן מלכים (עמ' 7), כתב בטעות שהשנה שהיה בליוורנו הייתה תמ"ה, אך זו טעות, משום שבכתב יד מצוין שהתשובה הייתה בשנת 'המ"ת' ליצירה, כלומר יש להחסיר ה' בשביל חשבון האלפים, כך שיוצא שהתשובה הייתה בה' אלפים ת"ם. שהה בליוורנו שבאיטליה, ונשא ונתן בהלכה עם רבי יעקב ששפורטש, ועם שאר חכמי ליוורנו כדוגמת הרבנים: אהרן אלחדב, אברהם קאנסינו, יעקב ישורון לופיס, שמואל קושטא, אלישע מטירנו ואלישע נאווי. בדצמבר 1680, חתם יחד עם חכמי קהילת ליוורנו על אגרת חריפה כנגד רבי יעקב ששפורטש.ראו ספונות חלק ט עמ' קפט.

הרב שהה תקופת מה במצרים.הקדמת המחבר לספר 'שלחן מלכים'.

הרב נפטר בין השנים תנ"א לתנ"ה.ראו הקדמה ל'שלחן מלכים' עמ' 7.

 חיבורו 
הרב יצחק ליקט את חידושי הדינים של מהריק"ש והרדב"ז וסידרם על סדר ה'שולחן ערוך'. לאחר מכן צירף לחיבורו חידושי דינים מחכמי ארץ ישראל מהדורות שקדמוהו, וחידושים אישיים שלו. בין החכמים שליקט, יש למנות את הרבנים: אברהם אזולאי, משה גלנטי, שמואל גרמיזאן, אברהם אמיגו, חזקיה די סילווא, ועוד.לרשימה המליאה ראו 'דברי פתיחה לספר שלחן מלכים', עמ' 8. חידושי ההלכה הללו נקבצו על ידו לספר "שלחן מלכים". סביב שנת ה'תנ"א, סיים לסדר את הספר לדפוס, וזכה לקבל הסכמות מחכמי ירושלים, חברון ומצרים. מסיבה לא ידועה, הספר לא נדפס בזמנו. כיום הספר נדפס בשני כרכים על 'אורח חיים' ו'יורה דעה' על ידי מכון ירושלים (תשע"א, תשע"ב).

 הערות שוליים 

קטגוריה:ירושלים: רבנים
קטגוריה:פרשני שולחן ערוך
קטגוריה:דיינים
קטגוריה:אבות בתי דין